— З жонкай Валянцінай мы вялі фотаздымкі ў Міёрах, Камянполлі, Дворным Сяле, ваколіцах экалагічнай сцежкі на Ельні. Вынік не парадаваў: сфатаграфавалі толькі сем відаў птушак, — падзяліўся ўражаннямі Іван Іванавіч. — У аб’ектыў трапілі шэрая варона, драпежны канюк, які цікаваў за палявымі вераб’ямі, зелянушка, вялікая сініца, снягір і шызы голуб. Сарока была вельмі непаседлівай, сфатаграфаваць яе не ўдалося. Высветліў, што з усёй рэспублікі на ўдзел у акцыі падалі 98 заявак, прытым толькі дзве з паўночна-заходніх раёнаў краіны — наша і з Шаркаўшчыны. У суседзяў цудоўныя здымкі прыродных аб’ектаў звычайна робіць Валерый Кавалёнак. Пакуль не ведаю, як пашанцавала яму.